Kompjenas
Kompjenas (pranc. Compiègne) – miestas (Prancūzijos šiaurėje, Pikardijoje, 65 km į šiaurę nuo Paryžiaus, Uazos kairiajame krante, maždaug 1 km žemiau Enos žiočių. Yra oro uostas. Chemijos (padangų), farmacijos, biotechnologijos, stiklo, maisto pramonė, mašinų gamyba, metalo apdirbimas. Turizmas. Veikia architektūros, politechnikos, prekybos mokyklos, Vivenelio, istorinių figūrų, Antrosios Imperijos, automobilių ir turizmo muziejai. Yra XVI a. rotušė, klasicistiniai rūmai su parku, senųjų rūmų (XII a.) donžonas, Šv. Jokūbo bažnyčia.